text: Nýggjasti styrkislistin hjá FIFA er júst kunngjørdur, og har sæst, at Føroyar framvegis eru nummar 107 av teimum 210 limalondunum.
text: #000002
text: FSF: Tað er okkurt, ið bendir á, at føroyska A-landsliðið við monnum fer at møta sterkari mótstøðu í komandi HM-undankapping, har Føroyar eru komnar í bólk F, saman við Danmark, Eysturríki, Skottlandi, Ísrael og Moldova.
text: #000003
text: Um vit hyggja at nýggjasta styrkislistanum hjá FIFA sæst, at serliga tvey av okkara mótstøðulondum í komandi undankapping eru ímillum tey fremstu. Danmark er á 12. plássi, Eysturríki á 23. plássi, meðan Skottland í løtuni er nummar 48 á listanum hjá FIFA.
text: #000004
text: Ísrael, sum Føroyar spældu ímóti í undankappingini til HM í 2006, eru á 87. plássi, tjúgu pláss framman fyri Føroyar, sum eru nummar 107.
text: #000005
text: Og síðan er tað Moldova. Moldovar hava júst spælt í Deild C í UEFA Nations League, og endaðu har aftast í sínum bólki við einum stigi. Hetta merkir kortini ikki, at teir flyta beinleiðis niður í Deild D. Í staðin skal Moldova spæla ein Play-Off dyst móti einum av hinum londunum í Deild C, ið eisini endaði á 4. plássi í bólkinum.
text: #000006
text: Men hyggja vit eftir styrkislistanum, so eigur Moldova at vera eitt mótstøðuland, ið fyri føroyska landsliðið er til at tosa við. Á nýggjasta styrkislistanum hjá FIFA er Moldova á 177. plássi. Til samanberingar kann nevnast, at Malta er nummar 176 á listanum.
text: #000008
text: Moldovar skulu kortini undir ongum umstøðum undirmetast, og um hugt verður eftir heimligu kappingini í Moldova sleppa vit ikki undan at nevna FC Sheriff, ið seinastu tíggju árini hevur tikið lut í Europa League bólkaspælinum fýra ferðir.
text: #000009
text: Håkan Ericson er tískil fult greiðir yvir, at mótstøðan verður sterk í komandi undankapping, men kortini er tað ikki nakað, ið ræðir landsliðsvenjaran.
text: #000010
text: – Hetta er ein spennandi og áhugaverdur bólkur, við nøkrum londum, sum eg meti hava hvør sín spælistíl. Vit skulu sjálvandi trúgva uppá, at vit hava ein møguleika í øllum dystunum, men tað verður torført, eingin ivi um tað.
text: #000011
text: – Onkuntíð síggja avbjóðingar ómøguligar út. Men tá man síðan hevur hugt nærri at uppgávuni, byrja møguleikarnir at síggjast, og tað er hesum møguleikum vit skulu fara eftir, segði Håkan Ericson við heimasíðuna hjá FSF, tá lutakastið hevði verið.
text: #000012
text: Føroyska liðið spælir fyrsta dystin í komandi HM-undankapping tann 25. mars, á útivølli móti Moldova.
text: #000013
text: Bresta saman um finalupláss í annaðkvøld
  U15-genturnar skúgvaðu alla mótstøðu av vegnum
  13 nýggir venjarar fingið prógv
text: #000016
text: U15-genturnar skúgvaðu alla mótstøðu av vegnum
text: #000018
text: 13 nýggir venjarar fingið prógv
text: #000019